મોદીએ કહ્યું કે આ વર્ષે ઓલિમ્પિક રમતોમાં દેશની દીકરીઓએ જ વિજયી થઈને દેશને ગૌરવ અપાવ્યું હતુ. સ્પર્ધાત્મક પરીક્ષાઓમાં પણ પ્રથમ ક્રમાંકોમાં દીકરીઓ જ દેખાય છે. જ્યાં જ્યાં તક મળી છે ત્યાં દીકરીઓએ કામને દૈદિપ્યમાન કર્યું છે. એમ કહીને પ્રધાનમંત્રી શ્રી નરેન્દ્રભાઈ મોદીએ 'બેટી બચાવો-બેટી પઢાઓ' અભિયાનને સામાજિક-રાષ્ટ્રીય અને માનવીય દાયિત્વ ગણાવ્યું હતું. જ્યાં સુધી ગંગા છે, જ્યાં સુધી કુરુક્ષેત્ર છે અને જ્યાં સુધી હિમાલય છે અને સીતાની ગાથા છે ત્યાં સુધી હે બાલિકા ! તારૂ નામ દુનિયા યાદ રાખશે. આ માટે દીકરાઓની સાથે દીકરીઓને પણ ભણાવવા તેમણે અનુરોધ કર્યો હતો.